Hele 29 millioner kroner blev der præsteret i overskud i 2008, og dermed runder Sparekassen nu en egenkapital på en milliard kroner. Direktør Per Sønderup siger: - Vi vælger at sige nej tak til bankpakke 2 fordi vi har en økonomisk god ballast. Sparekassen Hobro står dermed godt rustet til at komme trygt igennem finanskrisen, der især har ramt de banker og sparekasser, som har satset stort på f.eks. ejendomsmarkedet. Banker der har væsentligt større udlån end egenkapital bliver ekstra hårdt ramt af den økonomiske nedtur. - Vores forretningsmæssige udlån ligger på omkring 3 milliarder, og vi har altså godt 1 milliard på kistebunden. Dermed er vi virkelig godt konsoliderede, siger direktør Per Sønderup til TV2 Nord.

Referat:
På et repræsentantskabsmøde klokken 17 i dag kunne Sparekassen Hobro levere et særdeles godt resultat set i lyset af finanskrisen.